b"\n_START_ARTICLE_\nTeoria dels tipus\n_START_PARAGRAPH_\nLa teoria dels tipus \xc3\xa9s una antiga teoria de la qu\xc3\xadmica org\xc3\xa0nica que es desenvolup\xc3\xa0 a mitjans del segle XIX i \xc3\xa9s considerada la precursora immediata de l'actual teoria estructural dels compostos org\xc3\xa0nics._NEWLINE_El punt de partida d'aquesta teoria fou el treball de Jean-Baptiste Dumas, i posteriorment de les observacions, quasi simult\xc3\xa0nies, del qu\xc3\xadmic franc\xc3\xa8s Charles Adolphe W\xc3\xbcrtz (1817-1884) i de l'alemany August Wilhelm von Hofmann (1818-1892), que l'amon\xc3\xadac i l'anilina es combinen amb els halogenurs d'alquil, donant compostos en els quals indubtablement l'hidrogen situat en aquells compostos sobre l'\xc3\xa0tom de nitrogen \xc3\xa9s reempla\xc3\xa7at m\xc3\xa9s o menys completament per grups alquil. Per\xc3\xb2 aquests productes segueixen donant reaccions alcalines conservant les propietats de l'amon\xc3\xadac i de l'anilina. L'explicaci\xc3\xb3 que don\xc3\xa0 W\xc3\xbcrtz \xc3\xa9s que tots aquests compostos pertanyen al tipus amon\xc3\xadac, una fam\xc3\xadlia de compostos amb caracter\xc3\xadstiques semblants. A aquest tipus Alexander William Williamson hi afeg\xc3\xad el tipus aigua en comprovar que en un assaig per alquilar l'etanol, en forma d'etanol, amb halogenur d'alquil, es produeixen \xc3\xa8ters. Aix\xc3\xad es descobriren les relacions entre alcohols i \xc3\xa8ters, ja que s\xc3\xb3n productes de la substituci\xc3\xb3 per grups alquil de l'hidrogen de l'aigua._NEWLINE_Finalment el qu\xc3\xadmic alemany Friedrich August Kekul\xc3\xa9 (1829-1896) introdu\xc3\xad el tipus met\xc3\xa0."